**ОБЩИНСКА ИЗБИРАТЕЛНА КОМИСИЯ**

**СУНГУРЛАРЕ**

**ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВE  И  НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**РЕШЕНИЕ № 186–МИ**

**Сунгурларе, 01 октомври 2015 г**

***ОТНОСНО:*** Постъпила жалба с вх. № 036/30.09.2015 г. от входящия регистър на ОИК –Сунгурларе ( вх.№001/30.09.2015 г. от регистъра за жалбите и сигналите водена от ОИК – Сунгурларе) от Али Хюсеин Кърък от с. Грозден, общ. Сунгурларе, обл. Бургас

Пред Общинска избирателна комисия – Сунгурларе е налице постъпила жалба от Али Хюсеин Кърък, с която комисията е сезирана, че лицето Цонко Сашев Беев е регистриран като кандидат за Кмет на Кметство с. Грозден и кандидат за общински съветник на от ПП „ДПС“, като последният ежедневно е на работното си място в ОСЗ – Сунгурларе, където работил като експерт и всеки ден обслужвал клиенти от цялата община, включително и от с. Грозден. Жалбоподателят счита, че Цонко Сашев Беев е следвало да бъде в платен годишен отпуск, респективно последният е извършил нарушение на Избирателния кодекс.

С писмо изх. № 020/30.09.2015 г. ОИК – Сунгурларе е изпратила до Общинска служба по земеделие – гр. Сунгурларе искане за информация по така поставения от жалбоподателя въпрос. С писмо изх. № ПО-03-575/01.10.2015 г. на Общинска служба по земеделие – Сунгурларе, с вх. № 038/01.10.2015 г. по описа на ОИК – Сунгурларе, са представени два броя Заповеди за отпуск № 62/24.09.2015 г. и № 63/24.09.2015 г., и двете издадени от Директора на Дирекция на Областна дирекция „Земеделия и гори“, от които е видно, че Цонко Сашев Беев ще ползва платен годишен отпуск за периода от 25.09.2015 г. до 26.10.2015 г.

Съгласно разпоредбата на чл. 161, ал. 1 от ИК кандидат, който заема държавна служба, задължително по свой избор ползва отпуск по времето от регистрацията му до обявяване на резултатите от изборите. От представените пред ОИК – Сунгурларе доказателства е видно, че към датата на подаване на жалбата – 30.09.2015 г., Сашо Цонков Беев е ползвал законоустановен отпуск във връзка с участието в местните избори на територията на Община – Сунгурларе. Към жалбата липсват доказателства и твърдения за наличието на такива, че Сашо Цонков Беев, за периода от 30.09.2015 г. до датата на произнасянето на ОИК – Сунгурларе продължава да присъства на работното си място и да обслужва граждани в качеството му на лице на държавна служба.

Ето защо и предвид обстоятелството, че твърденията в жалбата на Али Хюсеин Кърък не са доказани, Общинска избирателна комисия – Сунгурларе намира, че същата следва да бъде отхвърлена като неоснователна.

С оглед изложеното и на основание чл. 87, ал. 1, т. 2 от Изборния кодекс Общинска избирателна комисия – Сунгурларе

**РЕШИ:**

**ОТХВЪРЛЯ** жалба с вх. № 036/30.09.2015 г., подадена от Али Хюсеин Кърък от с. Грозден, общ. Сунгурларе, обл. Бургас, за установяване на извършено нарушение от страна на Цонко Сашев Беев, за това, че като регистриран като кандидат за Кмет на Кметство с. Грозден и кандидат за общински съветник на от ПП „ДПС“, последният ежедневно е на работното си място в ОС по Земеделие – Сунгурларе, където работил като експерт и всеки ден обслужвал клиенти от цялата община, включително и от с. Грозден, за което е извършил нарушение на Избирателния кодекс.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Сунгурларе, да се публикува на интернет страницата ОИК – Сунгурларе.

Председател:

 Петя Колева

Секретар:

 Красимира Маринова - Куриева

*Решението е прието .............*

*Решението е обявено на ………….2015г. в..........................часа*

*Членове ОИК Сунгурларе*

*1………………………………………………………………......*

*2. …………………………………………………………………*

*Решението е снето от таблото на..........2015 г. в..................часа*

*Членове ОИК Сунгурларе*

*1………………………………………………………………......*

*2. ………………………………………………………………*